Bar konfederasiyası
Bar konfederasiyası (pol. Konfederacja barska) — Krakov yepiskopu Kaetan Soltikin çağırışı ilə Reç Pospolitanın Roma-katolik şlyaxtası tərəfindən ölkənin daxili və xarici müstəqilliyini Rusiya İmperiyasının təzyiqindən qorumaq üçün, Slutsk, Torun və Radom konfederasiyalarına qarşı 29 fevral 1768-ci ildə Podoliyadakı Bar qalasında yaradılmış konfederasiya. Konfederantlar maqnatların gücünü məhdudlaşdırmaq və müxaliflərə qarşı ən bədnam təqiblərə son qoymaq istəyən Kral Stanislav Avqust Panyatovskinin məsləhətçilərinə qarşı çıxırdılar. Əvvəlcə formal olsa da, faktiki olaraq Bar konfederatları kralın özünə qarşı çıxırdılar.